Puso le yone ya lemoga selo se mme ya se ka ya se tlodisa matlho. E rile go bona fa batho ba sa lekane e se meno, ba sa itsholela ka go lekana, puso ya tla ka mananeo a nyeletso lehuma, e le nngwe tsela ya go leka go tlhatlosa ba ba kwa tlase. Godimo ga mananeo a, ga tlhajwa mokgosi wa gore ba ba kgonang, ba thuse ba ba itlhaelang, ba puso e reng ke ba ba tlhokileng lesego. Wa arajwa mokgosi. Ga go itsewe sentle gore a go dirilwe ditshilo tsa seatla pele kgotsa tsa diphologolo pele. Le fa go ntse jalo, go ne go le motlhofo go tshola tshilo ya seatla le go e dirisa. E ne e na le maje a mabedi a a kgolokwe gongwe a le bophara jwa disentimetara di le 30 go ya go di le 60. Leje le le fa tlase le ne le le motsunyana fa godimo mme le le fa godimo le na le khutinyana gore le kgone go lekana fa godimo ga le le fa tlase. Leje le le fa godimo le ne le ikaegile ka karolo e e fa gare mme le dikolosiwa ka mokgothi wa logong. Gantsi basadi ba babedi ba ne ba nna fa fatshe ba lebagane, mongwe le mongwe a tshwere mokgothi ka letsogo le lengwe go dikolosa leje le le fa godimo. (Luke 17:35) Mongwe wa basadi bano o ne a dirisa seatla se sengwe go tshela dithoro di se kae mo phatlheng ya leje le le fa godimo, mme mosadi yo mongwe o ne a kgobokanya bopi fa bo ntse bo tshologa mo tshilong bo tshologela mo tereing kgotsa mo letseleng le le beilweng fa tlase ga tshilo. Mofuta ono wa tshilo o ne o thusa masole, batsamaisasekepe, kgotsa malapa a mannye a a nnang kgakala le mafelo a go silwang kwa go one.